Poliţia suedeză a întocmit anul trecut un registru cu fişiere pentru 4.029 de romi care trăiesc în Suedia, printre care peste 1.000 de copii şi câteva persoane decedate, susţin

jurnaliştii de la Dagens Nyheter. Fişierele conţin adresa, numărul fişei de asigurări sociale şi arborele genealogic al fiecăruia.

„Este ilegal în Suedia să înregistrezi pe cineva pe criterii etnice, de exemplu, astfel încât este inacceptabil. Cu siguranţă, poliţia şi celelalte autorităţi trebuie să respecte legea”, spune Beatrice Ask, ministrul suedez de Justiţie.

Recensământul se axează pe gradele de rudenie şi nu se referă la acte de infracţionalitate. Conducerea poliţiei a precizat că baza de date este folosită în cadrul unei anchete privind infracţionalitatea.

„Mi-e teamă. Oare acest lucru înseamnă cumva că, asemeni copiilor de pe acea listă, că vieţile copiilor mei vor fi cumva marcate?”, spune o femeie de etnie romă.

Baza de date este accesibilă autorităţilor din toată ţara, precum şi poliţiei judiciare.